text: Qhipantaraq, waqkuna munanku p'anparayta mana riqsisqa palabrasta urqhuspa mawk'a diccionariusmanta, gramaticasmanta, catecismusmanta, yarawismanta, takiykunamanta ima. Kay runasqa mana Boliviamanta librusllapichu mask'asanku chay palabrasta, mana chayqa Qusqu llaqtaman rinku chay palabrasta pallaq. Wakinku ñawpa Tawantinsuyuman phawayta munanku, sapa suyumantapuni tariyta munaspa qhishwa palabrasta.